MS Dhoni ने दिखाई विराट को जीत की राह, पास बुलाया और दे दिया जीत का मंत्र, देखें VIDEO  
धोनी चाहते थे आखिरी ओवर विजय शंकर ही करें.
विराट कोहली विजय शंकर को 46वां ओवर दे रहे थे.
धोनी और रोहित शर्मा ने विराट को ऐसा करने से रोका.
India Vs Australia 2nd ODI: ऑस्ट्रेलिया के खिलाफ दूसरे एकदिवसीय मैच में शतकीय पारी खेलने वाले भारतीय कप्तान विराट कोहली (Virat Kohli) ने मंगलवार को यहां कहा कि वह 46वें ओवर में विजय शंकर (Vijay Shankar) को गेंद सौंपना चाहते थे लेकिन पूर्व कप्तान महेन्द्र सिंह धोनी (MS Dhoni) और उपकप्तान रोहित शर्मा (Rohit Sharma) ने उन्हें ऐसा करने से रोक दिया. मैन ऑफ द मैच कोहली (Virat Kohli) ने 120 गेंद में 116 रन की पारी खेली जबकि जसप्रीत (Jasprit Bumrah) और शंकर (Vijay Shankar) ने डेथ ओवरों में शानदर गेंदबाजी की जिससे भारत ने यह मैच आठ रन से जीता. शंकर (Vijay Shankar) ने न सिर्फ अंतिम ओवर की पहली तीन गेंदों पर दो विकेट लिये.
कोहली (Virat Kohli) ने मैच के बाद कहा, 'मैं ऑस्ट्रेलिया की बल्लेबाजी के दौरान 46वां ओवर शंकर को देने के बारे में सोच रहा था लेकिन धोनी (MS Dhoni) और रोहित (Rohit Sharma) ने मुझे जसप्रीत बुमराह (Jasprit Bumrah) और मोहम्मद शमी (Mohammed Shami) के साथ गेंदबाजी जारी रखने की सलाह दी. उनका सोचना था कि अगर हम कुछ विकेट निकाल लेते है तो मैच में बने रहेंगे और ऐसा ही हुआ. शंकर (Vijay Shankar) ने स्टंप्स की सीध में गेंदबाजी की और यह काम आया. रोहित (Rohit Sharma) से सलाह लेना हमेशा अच्छा रहता है वह टीम का उप-कप्तान है और धोनी (MS Dhoni) लंबे समय से यह काम करते आ रहे है.'
 
It's all over! Vijay Shankar has knocked Zampa over and India have registered their 500th ODI win.#TeamIndia#INDvAUS#AUSvIND#GameBanayegaNamepic.twitter.com/9Izcw7FSDC
 
भारतीय कप्तान ने आखिरी के ओवरों में शानदार गेंदबाजी के दम पर मैच में टीम की वापसी करने वाले बुमराह की तारीफ की. उन्होंने कहा, 'बुमराह चैम्पियन गेंदबाज है. एक ओवर में दो विकेट लेकर उसने मैच का रूख हमारे तरफ मोड़ दिया. ऐसे मैचों से आपको काफी आत्मविश्वास मिलता है. विश्व कप में भी हमें ऐसे कम स्कोर वाले मैच मिल सकते है। यह पिच केदार जाधव की गेंदबाजी के लिए सटीक थी. वह आखिरी ओवर में भी गेंदबाजी करना चाहता है.'
एकदिवसीय क्रिकेट में 40वां शतक लगाने वाले कोहली ने कहा, 'यह सिर्फ संख्या है. लेकिन जब आप मैच जीतते है तो अच्छा लगता है. जब मैं बल्लेबाजी के लिए उतरा तो हालात मुश्किल थे. मेरे पास पूरी पारी में बल्लेबाजी करने के अलावा कोई विकल्प नहीं था. मुझे टीम की गेंदबाजी से ज्यादा खुशी मिली है.' ऑस्ट्रेलिया के कप्तान आरोन फिंच ने मार्कस स्टोइनिस कि तारीफ करते हुए कहा कि यह ऐसा मैच था जिसे टीम आखिर तक ले जाना चाहती थी.
उन्होंने कहा, 'यह ऐसा मैच था जिसे हम आखिर तक ले जाना चाहते थे और उम्मीद कर रहे थे कि जीत दर्ज करे. मार्कस स्टोइनिस ने शानदार पारी खेली. मैच में पूरे दिन उतार-चढ़ाव होता रहा. मैच का लय एक समय हमारे पक्ष में था लेकिन हमने इसे खो दिया.' फिंच ने टीम को मैच में बनाये रखने का श्रेय स्टोइनिस को देते हुए कहा, 'अगर वह पहले ही बड़े शाट लगाने के चक्कर में आउट हो जाते तो हम लक्ष्य के इतने करीब नहीं पहुंचते. हमारे खिलाड़ियों को अच्छी शुरूआत मिली लेकिन हम उसे बड़ी पारी में नहीं बदल सके जैसा उन्होंने (कोहली) ने किया. विराट (कोहली) की पारी ने दोनों टीम के बीच अंतर पैदा किया. अगर हमारे शीर्ष क्रम के बल्लेबाजों ने 80-100 की पारी खेली होती तो हम जीत सकते थे.'